La întoarcerea acasă își găsește familia răzlețită și decide să adopte viața monahală . Anul următor înființează la mânăstirea Antim un grup isihast numit " Rugul Aprins " . Studiul textelor patristice - percepute a fi " material dușmănos " - ca și critica membrilor grupului la adresa credinței quasireligioase a stângii extreme ( tocmai aduse la putere în România de finele conflagrației mondiale ) în cunoașterea strict rațională , au dus la reacția promptă și atât de tipică regimurilor comuniste , poetul fiind o dată în plus arestat și condamnat la închisoare , unde în mod recurent va fi retrimis , până când își va sfârși acolo zilele , " cândva între noiembrie 1962 și primăvara lui 1964 " ( C. Jinga ) .